‘જય ગંગાજલ’માં પ્રકાશ ઝાએ પહેલી વાર મુખ્ય પાત્ર ભજવ્યું છે. તેમણે તેમના પાત્રને પૂરતો ન્યાય આપવાની ખૂબ કોશિશ કરી છે છતાં કેટલાંક દૃશ્યોમાં તેઓ ડરી ગયા હોય એવું લાગે છે. આભા માથુરના પાત્રમાં પ્રિયંકાએ ખૂબ જ જોશીલો પર્ફોર્મન્સ આપ્યો છે. તે આવી ભૂમિકામાં હંમેશાં અદ્ભુત લાગે છે. તેના ડાયલૉગ પણ જબરદસ્ત છે જેને તેણે ખૂબ આસાનીથી રજૂ કર્યા છે. તેના ઍક્શન-દૃશ્યમાં કોઈ ડર જોવા નથી મળતો. આ ફિલ્મમાં માનવ કૌલ એક એવું નેગેટિવ પાત્ર છે કે જો તેનાં કરતૂત લોકોને ખબર ન પડે તો તે ખૂબ સારો અને સભ્ય માણસ લાગે. આ ફિલ્મમાં મુરલી શર્મા અને નિનાદ કામથે પણ સારી ઍક્ટિંગ કરી છે.